text: ikke-skadevolden princippet
  
  publiceret: 2023-05-23 15:39:47+02:00
  Ikke-skadevolden princippet er et etisk princip, der foreskriver, at det alt andet lige er etisk forkert at skade andre levende væsner. Princippet er ofte helt centralt i diskussioner inden for den anvendte etik, herunder særligt medicinsk etik.
  Princippet om ikke-skadevolden forstås almindeligvis som et pro tanto princip. Det vil sige, at det ifølge dette princip er etisk forkert at skade andre, med mindre andre etiske forhold opvejer skaden eller på anden måde gør skaden etisk tilladelig.
  Det kunne eksempelvis være, at skaden øger den skadedes velfærd betragteligt, eller at den skadede har samtykket til at blive udsat for skaden.